Prvý malajzijský kozmonaut Šejk Muszafar Šukor Al-Masrí
**Agensi Angkasa Negara** (-po malajsky – doslovný preklad *Štátna/Národná vesmírna agentúra*; skr. *ANGKASA*; anglický názov: *National Space Agency* – doslovný preklad: *Národná vesmírna agentúra*) bola založená roku 2002 s úlohou zdokonalenia technických zručností krajiny v oblasti výskumu vesmíru. Agentúra v rokoch 2003-2007 organizovala kozmický let malajzijského občana na Medzinárodnú vesmírnu stanicu (ISS).

Prvým riaditeľom bol Mazlan Bint Othman, v rokoch 1999-2002 a od roku 2007 vedúci Úradu OSN pre vesmírne záležitosti. Od roku 2007 stojí v čele agentúry Mustafa Din Subaru.

Družica
-------

Malajzia využíva ako umelé družice Zeme zakúpené v zahraničí, tak aj domáce výrobky spoločnosti *Astronautica Technology Sdn. Bhd.* (*ATSB*).

Prvý malajzijský mikrosatelit TiungSat bol vyrobený v spolupráci *ATSB* a britskej *Surrey Satellite Technology Ltd*. Štart TiungSatu prebehol 26. septembra 2000 z kozmodrómu Bajkonur, vyniesla ho raketa Dnepr. Družice sa používa na mapovanie, meteorologické merania, registráciu kozmického žiarenia a komunikáciu.

Telekomunikačné služby poskytuje séria družíc MEAS (angl. Malaysia East Asia Satellite) vyrobená americkou firmou *Hughes Space and Communications* (teraz *Boeing Satellite Systems*) a prevádzkovaná malajzijskou spoločnosťou *MEAS Satellite Systems Sdn. Bhd*. Prvé dve družice boli vypustené v roku 1996 z kozmodrómu Kourou, tretia v roku 2006 z Bajkonuru, rovnako tak štvrtý MEAS 3a o tri roky neskôr.

Dňa 14. júla 2009 z atolu Kwajalein raketa Falcon 1 vyniesla družicu RazakSAT určenú pre diaľkový, predovšetkým fotografický, prieskum Zeme.

Let malajského kozmonauta
-------------------------

Prvýkrát dostala Malajzia ponuku na kozmický let od Sovietskeho zväzu v Sojuze v roku 1987, vtedy ešte na stanicu Mir. Zo sovietskeho návrhu nakoniec nič nebolo. Po mnohých rokoch bolo počas návštevy ruského prezidenta Putina v Malajzii v auguste 2003 oznámené dosiahnutie dohody o lete Malajzijčana v Sojuze na Medzinárodnú vesmírnu stanicu (ISS) a začatie procesu výberu malajzijského kozmonauta. Dňa 4. septembra 2006 predseda vlády Malajzie oznámil mená dvoch víťazov výberu - boli nimi lekári Šejk Muszafar Šukor Al-Masri a Faiz bin Chálid. V októbri 2006 obaja začali prípravu v Stredisku prípravy kozmonautov (CPK) vo Hviezdnom mestečku, výcvik zahŕňal aj stáž v Johnsonovom vesmírnom stredisku v Houstone. Vlastný let prebehol od 10. októbra do 24. októbra 2007, malajzijský kozmonaut tvoril jednočlennú 13. návštevnú expedíciu na ISS, štartoval v Sojuze TMA-11, pristál v Sojuze TMA-10.

Referencie
----------

*Tento článok je čiastočný alebo úplný preklad článku Malajsijská národní kosmická agentura na českej Wikipédii.*

1. ↑   *Космические планы Малайзии* [online]. ASIW.RU, [cit. 2010-07-14]. Dostupné online. (po rusky)
2. ↑  IVANOV, Ivan, a kol. *Космическая энциклопедия astronóm* [online]. Moskva: rev. 2007-10-24, [cit. 2010-07-14]. Kapitola Второй набор космонавтов (2003-2006 год). Dostupné online. (po rusky)
3. ↑  IVANOV, Ivan, a kol. *Космическая энциклопедия astronóm* [online]. Moskva: rev. 2009-12-31, [cit. 2010-07-03]. Kapitola Sheikh Muszaphar Shukor Al Masrim bin Sheikh Mustapha. Dostupné online. (po rusky)
4. ↑  HOLUB, Aleš. *MEK. Malá encyklopédia kozmonautiky* [online]. REV. 2008-04-19, [cit. 2010-07-14]. Kapitola Sojuz TMA-11. Dostupné online. (po česky)

Externé odkazy
--------------


|  |  |
| --- | --- |
| Portal | Kozmonautický portál |

* Oficiálny web (po anglicky)
* História malajzijského kozmického programu (po anglicky)

| * z
* d
* u
Národné kozmické programy |
| --- |
| Pilotované kozmické lety | 
* Sovietsky zväz/Rusko
* Spojené štáty
* Čína

 |
| Ostatné | 
* Alžírsko
* Argentína
* Arménsko
* Austrália
* Azerbajdžan
* Bahrajn
* Bangladéš
* Bielorusko
* Bolívia
* Brazília
* Bulharsko
* Česko
* Čína
* Dánsko
* Egypt
* Estónsko
* Etiópia
* Európa
* Filipíny
* Francúzsko
* Ghana
* Grécko
* Holandsko
* Irán
* India
* Indonézia
* Izrael
* Japonsko
* Južná Afrika
* Kanada
* Katalánsko
* Kazachstan
* KĽDR
* Kolumbia
* Kórejská republika
* Latinská Amerika a Karibik
* Litva
* Luxembursko
* Maďarsko
* Malajzia
* Mexiko
* Nemecko
* Nigéria
* Nový Zéland
* Nórsko
* Pakistan
* Poľsko
* Portugalsko
* Rakúsko
* Rumunsko
* Saudská Arábia
* Singapur
* Slovensko
* Spojené arabské emiráty
* Spojené kráľovstvo
* Sýria
* Španielsko
* Švajčiarsko
* Švédsko
* Taiwan
* Taliansko
* Thajsko
* Turecko
* Turkménsko
* Ukrajina
* Venezuela

 |